Document ID: 32010D0360

SKLEP SVETA
z dne 24. junija 2010
o sklenitvi Sporazuma med Evropsko skupnostjo ter Bosno in Hercegovino o nekaterih vidikih zračnega prevoza
(2010/360/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 100(2), v povezavi s členom 218(6)(a) in prvim pododstavkom člena 218(8) Pogodbe,
ob upoštevanju predloga Evropske komisije,
ob upoštevanju privolitve Evropskega parlamenta,
ob upoštevanju naslednjega:
(1)
Svet je dne 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb obstoječih dvostranskih sporazumov s sporazumom Skupnosti.
(2)
Komisija je v imenu Skupnosti v pogajanjih dosegla Sporazum z Bosno in Hercegovino o nekaterih vidikih zračnega prevoza (v nadaljnjem besedilu: Sporazum) v skladu z mehanizmi in direktivami iz Priloge k sklepu Sveta o pooblastilu Komisiji, da začne pogajanja s tretjimi državami o tem, da se nekatere določbe obstoječih dvostranskih sporazumov nadomestijo s sporazumom Skupnosti.
(3)
Sporazum je bil podpisan v imenu Skupnosti dne 5. maja 2006 ob upoštevanju njegove morebitne poznejše sklenitve v skladu s Sklepom Sveta 2006/426/ES (1).
(4)
Evropska unija bi morala zaradi začetka veljavnosti Lizbonske pogodbe 1. decembra 2009 uradno obvestiti Bosno in Hercegovino o tem, da je Evropska unija nadomestila in nasledila Evropsko skupnost.
(5)
Sporazum je treba sprejeti -
SPREJEL NASLEDNJI SKLEP:
Člen 1
Sporazum med Evropsko skupnostjo ter Bosno in Hercegovino o nekaterih vidikih zračnega prevoza se odobri v imenu Unije (2).
Člen 2
Predsednik Sveta je pooblaščen, da imenuje osebo, pooblaščeno, da poda uradno obvestilo iz člena 8(1) Sporazuma in naslednje uradno obvestilo:
„Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost in s tem datumom izvaja vse pravice in prevzema vse obveznosti Evropske skupnosti. Zato se v besedilu Sporazuma, kjer je potrebno, sklicevanja na ‚Evropsko skupnost‘ razumejo kot sklicevanja na ‚Evropsko unijo‘.“
V Luxembourgu, 24. junija 2010

Labels: 8
18
15
5